Bliersdörp

**Bliersdörp** () is en Dörp un Gemeen in’n Landkreis Stood in Neddersassen. De Gemeen is Maat von de Samtgemeen Hornborg un hett . Blangen Bliersdörp sülvst höört ok de Öörd Postmoor un Rutenbeek to de Gemeen.

## Geografie

De Oort liggt op de Stoder Geest. Dat Water ut dat Rebeed flütt över lüttjere Beken na de Au hen af, de een Kilometer in’n Noordwesten langsflütt. Dat Rebeed langs de Au is as Naturschuulrebeed Audaal un Blangendaals schuult.

De Naveröörd sünd Hornborg in’n Noorden, Postmoor un Schragenbarg in’n Noordoosten, Nottensdörp un Heendörp in’n Oosten, Grundolendörp in’n Süüdoosten, Ruschwehl in’n Süden, Rutenbeek un Harsfeld in’n Süüdwesten, Issendörp in’n Westen un Daudiek in’n Noordwesten.

## Historie

Dat ole Riddergeslecht vun Bliderstorp is in dat 14. Johrhunnert utstorven.

### Verwaltungsgeschicht

In de Franzosentied von 1810 bet 1814 hett de Oort to de Mairie Hornborg in’n Kanton Hornborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Kreis Stood.

### Inwahnertall

: * tohoop mit Postmoor un Rutenbeek

### Religion

Bliersdörp is evangeelsch-luthersch präägt un billt mit de Katharinenkark en egen Kaspel.

För de Kathoolschen is de St.-Marien-Kark in Buxthu tostännig.

### Wapen

Dat Wapen von de Gemeen wiest op sülvern Grund dree blaue Spitzen, de na baven wiest.

## Politik
### Gemeenraat

### Börgermeester

* 24. Oktober 1968–1985: Herbert Feindt
* 1985–: Hans-Wilhelm Glüsen
* 1991–: Rainer Schulz (CDU)
* –2001: Hans-Wilhelm Glüsen
* 2001–31. Oktober 2011: Rainer Schulz (CDU)
* 1. November 2011–31. Oktober 2016: Hans-Wilhelm Glüsen (FWGB)
* 1. November 2016–18. Dezember 2017: Rainer Schulz (CDU)
* 18. Dezember 2017–: Tobias Terne (CDU)

## Kultur

In Bliersdörp warrt jümmer an’n eersten Advent bi de Kark Wiehnachtsmarkt fiert.

De Oort hett en Dörpgemeenschopshuus, dat 1980 inwieht worrn is.

## Weertschop un Infrastruktur

Bliersdörp hett en egene freewillige Füürwehr, de 1937 grünnt worrn is.

De Kreisspoorkass Stood harr in Bliersdörp in de *Hauptstraat 31* en Filiaal, de to’n 28. Februar 2017 dichtmaakt hett.

### Verkehr

Dör Bliersdörp löppt de Kreisstraat 37, de in’n Süüdwesten in Rutenbeek in de K&nbsp;26 münnt un in’n Noordoosten in Postmoor in de Bundsstraat 73. De K&nbsp;26 löppt von Rutenbeek wieder na Harsfeld. En lüttjere Straat gifft dat in’n Oosten ok noch na Nottensdörp an de Landsstraat 130, de in’n Süden denn wieder na Obbens föhrt.

2012 hett dat Dörp ne’e gele Oortsschiller kregen, op de nu ok de plattdüütsche Naam blangen den hoochdüütschen mit op steiht.

De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so veer Kilometer in’n Noordoosten von Bliersdörp an de K&nbsp;36.

De nächste Bahnhoff is so bi veer Kilometer wied weg in’n Noorden de Bahnhoff Hornborg an de Nedderelvbahn twüschen Cuxhoben un Hamborg.

### Scholen

In Bliersdörp is een von de twee Standöörd von de Grundschool Bliersdörp-Nottensdörp.

För dat Gymnasium güngen de Schölers bet 2018 op de Halepaghen-School in Buxthu. Von dat Schooljohr 2018/2019 af an wesselt de Schölers op dat Au-Geest-Gymnasium in Harsfeld.

### Ver- un Entsorgung

För dat Afwater is de Afwaterverband Oolland un Geestrand mit dat Klärwark Wetterndörp tostännig.

## Lüüd

De plattdüütsche Bibelöversetter Christian Fuhst weer 23 Johr lang Pastoor von de Katharinenkark in Bliersdörp un de Handball-Natschonalspelerin Melanie Schliecker is dor 1974 boren. De Volleyballspelerin Silke Meyer is 1968 in Bliersdörp boren.

## Literatur

* Christian Fuhst, Gerhard Burfeind, Metta Baumann: *Bliedersdorf: wie es wurde was es ist. Chronik von Dorf und Kirche Bliedersdorf.* Dammann, Bliersdörp 1988

## Footnoten





## Weblenken

* Websteed vun de Gemeen Bliersdörp (hoochdüütsch)